天目山

天目山勒浙江省西北面，东北-西南走向，东起湖州，靠太湖平原，西到浙皖交界处，遥望黄山，长200公里，大概60公里宽。

古称“浮玉山”。《山海经·南次二经》：“浮玉之山，北望具区（即太湖），东望诸𣬈（待考）”。

天目山由粗面岩搭流纹岩等构成。分为东西两支，主峰清凉峰勒嘞临安市搭安徽绩溪交界处，海拔1787米；临安市境内还有西天目山海拔1505米，东天目山海拔1479米，以搿两个峰为核心建有天目山国家级自然保护区。

 历史 
东汉道教大宗张道陵出生勒天目山而且勒搿搭修炼之多年，现在有遗迹“张公舍”；梁代昭明太子萧统隐居勒天目山太子庵分经读书，留有“洗眼池”、“太子庵”等景点；唐代李白、宋代苏轼、元代张羽、明代刘基等文人墨客侪上天目山游览留下优美个诗章。现存“太白吟诗石”等人文景观；清代乾隆皇帝也上山揽胜，赐封“大树王”，搭天目山留下之丰富个人文景观。
天目山佛教从东晋传入，已经有1500多年个历史哉，是佛教名山之一，有“天目灵山”之称。鼎盛个辰光全山有寺院庵堂50几座，僧侣几千个。1279年造个狮子正宗禅寺搭1425年造个禅源寺，侪是江南名刹。天目山是韦陀天尊者道场。

Category:湖州个山
Category:浙江个山